— 149 — 



veisseil que il vodront, et lerrunt lor enseigne, e s'il volent, si 

 chanterunt lur kyrièle tusqu'al punt de Lundres, sulunc la vielz 

 lei e pur leur estop, deivent il rendre le stop à denier. E icest veis- 

 sel est apelé lopwin. E quant il aurunt passé le punt de Lundres, 

 e il serunt venuz à rive, si atendrunt deus ebbes et un fîod. De- 

 denz le terme de ices treis itides, deit le veskunte et le chamber- 

 leng le rei venir à la nef; et se i ad veissele d'or u d'argent, de 

 l'ovre Salemun, u pière précieuse, u pailles de Gostentinoble, u de 

 Renesburg, u cheinsil, u walebrun de Maence, si l'prendrunt 

 al oes le rei, pur les garne, par le pris des leals marchanlz de 

 Lundres, e a quinzeine rendre lur deniers. 



E saciez que nul marchant ne puet entrer en la nefdedenz ces 

 treis itides, por marchandise ferre, ke il ne seit el forfeit le rei de 

 xl sol, fors del topwin. 



E se li Veskunte n'i vient, ne le chamberleng, dedenz ces treis 

 itides, puis ke il serrunt venu à terre, e le Veskunte seit garni, li 

 Loreng poent vendre e al très venir et schater senz forfait. E si ço 

 est chiel, il prendrunt deus tonels, baslelonge e un devant, le 

 meillur pur altretant cum l'om vendra le méein ; e le méein pur 

 altretant cum l'om vendra le peiur. 



E si ço est hulk u altre nef, un tunel devant e l'ai Ire deriere, le 

 millur pur altretant cum l'uni vendra le meein, et le meein pur 

 altretant cum l'om vendra le peiur. 



E saciez que li Loereng ne poent vendre lur vin à détail, avant 

 de cest premier veissel; mes, par la nuit e par demi nuit, puent 

 il vendre, e nient altrement. 



Quant le Veskunte et le Chamberleng i averunt esté, dune à 

 primes enterunt li marcheant de la cité de Lundres, e achaterunt 

 lur marchiez e après els, cil de Greneford; e après els, cil de 

 Wincestre et puis oltres marcheanz cumunement. Sulunc la lei, 

 ne puet nul marcheant Loereng remaindre en la cité plus de 

 xl jorz, pur marchandise mener, si orre nel desturbe u vent, u 

 mal, u por dette, se l'un le deit u détient. 



Ne nul Lohereng né peut aler en marchandise hors de la cité, 

 à marchié ne afaire, pur quei que il ait deslié e une nuit esté en 

 la cité, avant des quatre mers de la cité, ço est à saveir, Starlford, 

 c Sanford , e Mich tebrige , e Bolkcire. 



Li Loereng qui en la nef remainent, e lur aveir i vendent, e 

 ne passent la rue de Thamisc, ne le Wers, pur altre ostel prendre 



